เกิดอะไรขึ้นเมื่อคุณเกิดอาการ ‘ติดอ่าง’
เฮ้ย เดี๋ยวคืนนี้พี่พาไปลงอ่าง เป็นที่รู้กันดีในสังคมไทยว่าคำกล่าวนี้หาได้เกี่ยวกับการอาบน้ำแปรงฟัน หรือลงบ่อออนเซนเสียอย่างเดียวเมื่อไร และหากพูดถึงสถานที่ผ่อนคลายของชายไทย อาบ อบ นวด แลดูจะเป็นหนึ่งในสถานที่ยอดนิยมอันดับต้นๆ จากสถิติของกรุงเทพมหานครตั้งแต่ปี 2547-2556 มีสถานอาบอบนวดเพิ่มขึ้นจาก 390 เป็น 527 แห่งทั่ว 50 เขตกรุงเทพมหานคร หรือเพิ่มขึ้นร้อยละ 35 หรือปีละ 3.4% หากนับถึงปัจจุบันคาดว่ามีสถานอาบอบนวดตามอัตราการเติบโตนี้อยู่ที่ราว 602 แห่ง แต่แค่ ลงอ่าง จะอันตรายแค่ไหนกันเชียว หมอมีคำตอบดังนี้ค่ะPhoto: giphy.comไม่สะอาดกว่าเสมอไปมีความเชื่อผิดๆ ว่าหมอนวดสะอาดกว่า แต่หารู้ไม่ว่านอกจากอาบอบนวด หมอนวดจำนวนไม่น้อยให้บริการทางเพศในสถานที่และนอกสถานที่ ดังนั้นความเชื่อที่ว่าหมอนวดในอาบอบนวดนั้นสะอาด ปลอดภัยจากการติดเชื้อมากกว่าการซื้อบริการโสเภณีทั่วๆ ไป จึงไม่เป็นความจริงไม่ป้องกันจากสถิติ ชายที่เที่ยวอาบอบนวดกว่าร้อยละ 90 ใช้ถุงยางอนามัย โดยถุงยางอนามัยมีไว้บริการในสถานอาบอบนวดโดยไม่คิดค่าใช้จ่าย ส่วนที่เหลือแม้รู้ว่าอาจเสี่ยงต่อการติดเชื้อ แต่ปฏิเสธที่จะใช้ถุงยางอนามัย โดยในจำนวนคนที่ไม่ใช้มีความเสี่ยงเป็นผู้ติดเชื้อเอชไอวี หรือติดเชื้อโรคติดต่อทางเพศสัมพันธ์อยู่แล้วPhoto: giphy.comบริการพิเศษมาพร้อมความเสี่ยงตามหลักการ หากไม่ใช้ถุงยางอนามัย หมอนวดอาจปฏิเสธการให้บริการได้ แต่ในความเป็นจริงแล้วผู้ใช้บริการอาจใช้คำพูดโน้มน้าวกึ่งบังคับ หรือเสนอราคาบริการพิเศษเพิ่มเติม ทำให้หมอนวดไม่ปฏิเสธซึ่งเพิ่มความเสี่ยงขึ้นร้อยละ 70 ติดเชื้อจากรายงายทางการแพทย์พบว่าในทุกๆ หกเดือน มีหมอนวดถึงร้อยละ 70 ที่ติดเชื้อโรคจากเพศสัมพันธ์ใหม่เชื้อโรคยอดฮิตติดชาร์ตเชื้อโรคที่สามารถติดต่อทางเพศสัมพันธ์ที่เจอในหมอนวดนั้นเรียงลำดับจากมากไปหาน้อย ได้แก่ เชื้อราแคนดิดาในช่องคลอด เชื้อไวรัสตับอักเสบบี หนองในแท้ หนองในเทียม พยาธิในช่องคลอด เริม หูดหงอนไก่ ซิฟิลิส ไปจนถึงเอชไอวีPhoto: giphy.comโสดแต่ไม่สดพบว่ามีหมอนวดถึงร้อยละ 99 ที่แม้จะมีสถานภาพโสด แต่นอกจากทำงานขายบริการในอาบอบนวดหรือซาวน่าแล้ว ราวๆ ร้อยละ 30 มีคู่นอนเป็นประจำ โดยไม่ได้ใช้ถุงยางอนามัยรู้หน้าไม่รู้ในประมาณร้อยละ 50 ของหมอนวดมีสิทธิ์ป่วยด้วยเรื่องภายในจนต้องพบแพทย์ ภายใน 6 เดือนที่ผ่านมา ซึ่งอาจสังเกตไม่ได้จากภายนอกเสี่ยงเชื้อเอชไอวีมีการรายงานว่าน้อยกว่าร้อยละ 1-4 ของหมอนวดนั้นมีเชื้อเอชไอวีการผ่อนคลาย สนุก สบาย ทำให้มีคนไม่น้อยเกิดอาการ ติดอ่าง เสียเงิน เสียเวลา ทั้งยังเกิดปัญหารักร้าวหรือปัญหาครอบครัวได้ นอกจากนั้นความเสี่ยงจากการไปอาบอบนวดนั้นขึ้นอยู่กับหลายปัจจัยที่ยากจะควบคุม ทั้งหมอนวด ผู้ที่ไปใช้บริการ และการใช้ถุงยางอนามัยหรือไม่เมื่อมีเพศสัมพันธ์ ดังนั้นอาการ ติดอ่าง อาจไม่ได้น่าขัน และน่าเป็นห่วงกว่าที่คิดก็ได้พิสูจน์อักษร: 
จากสถิติของกรุงเทพมหานครตั้งแต่ปี 2547-2556 มีสถานอาบอบนวดเพิ่มขึ้นจาก 390 เป็น 527 แห่งทั่ว 50 เขตกรุงเทพมหานคร หรือเพิ่มขึ้นร้อยละ 35ความเชื่อที่ว่าหมอนวดในอาบอบนวดนั้นสะอาด ปลอดภัยจากการติดเชื้อมากกว่าการซื้อบริการโสเภณีทั่วๆ ไป ไม่เป็นความจริงทุกๆ หกเดือน มีหมอนวดถึงร้อยละ 70 ที่ติดเชื้อโรคจากเพศสัมพันธ์ใหม่